BEAUTY บวกเกือบ 4% นิวไฮตั้งแต่เข้าตลาดฯ โบรกฯ คาดกำไร Q3/59 โตแกร่ง
BEAUTY บวกเกือบ 4% นิวไฮตั้งแต่เข้าตลาดฯ ล่าสุด ณ เวลา 10.22 น. อยู่ที่ 11.10 บาท บวก 0.40 บาท หรือ 3.74% สูงสุด 11.20 บาท ต่ำสุด 10.80 บาท ด้วยมูลค่าซื้อขาย 121.56 ล้านบาท ด้าน บล.ธนชาต แนะซื้อ คาดกำไร Q3/59 โตแกร่ง
21 ต.ค. 2559

ผู้สื่อข่าวรายงานว่า ราคาหุ้นบริษัท บิวตี้ คอมมูนิตี้ จำกัด (มหาชน) หรือ BEAUTY ล่าสุด ณ เวลา 10.22 น. อยู่ที่ 11.10 บาท บวก 0.40 บาท หรือ 3.74% สูงสุด 11.20 บาท ต่ำสุด 10.80 บาท ด้วยมูลค่าซื้อขาย 121.56 ล้านบาท ขณะที่ดัชนีหุ้นไทยโดยรวมบวก 0.23% โดยราคาหุ้นปรับตัวสูงสุดนับตั้งแต่เข้าตลาดหลักทรัพย์เมื่อวันที่ 12 ธ.ค.55

ขณะที่ บล.ธนชาต ระบุในบทวิเคราะห์ แนะนำซื้อ BEAUTY โดยคาดการณ์กำไรไตรมาส 3/59 แข็งแกร่งจากยอดขายขยายตัวได้ดี
ด้าน บล.เออีซี ระบุในบทวิเคราะห์คาดว่า BEAUTY ช่วงไตรมาส 3/59 กำไรโตเด่น 51%เทียบช่วงเดียวกันของปีก่อนส่วนช่วงไตรมาส 4/59 คาดว่าจะสร้างสถิติกำไรสูงสุดต่อจากเข้า High Season ตลอดจนเพิ่มช่องทางจำหน่ายมากขึ้น ขณะที่ทั้งปี 59 คาดกำไรโต 44.7%เทียบช่วงเดียวกันของปีก่อนและโตต่อ 31.4%เทียบช่วงเดียวกันของปีก่อน ในปี 60